عبد اللہ شاہ غازی

عبد اللہ شاہ غازی (عربی: عبد الله شاه غازى‎) کراچی، سندھ، پاکستان کے نہایت معروف و برگزیدہ ولی اللہ ہیں۔ آپ کا مزار کلفٹن، کراچی میں واقع ہے۔پاکستان میں تصوف کی ترویج و اشاعت- بی بی سی

 حالاتِ زندگی اور شہادت 
تصغیر|عبد اللہ شاہ غازی کے مزار کے اندر کا منظر
عبد اللہ شاہ غازی امام حسن رضی اللہ تعالی عنہ کے بیٹے حسن مثنی کے پوتے امام محمد نفس الزکیہ کے فرزند ہیں۔ آپ کا سلسلۂ نسب ابو محمد عبد اللہ الاشتر بن محمد نفس زکیہ بن عبد اللہ محض بن حسن مثنی بن امام حسن بن علی بن ابی طالب ہے۔ حضرت حسن مثنی کی شادی فاطمہ کبری بنت امام حسین ابن علی سے ہوئی اسی وجہ سے آپ حسنی حسینی سید ہیں۔

سنہ 720ء میں مدینہ میں ولادت ہوئی اور آپ سندھ میں تقریباً 760ء میں تشریف لائے اور اپنے ساتھ بہت زیادہ مقدار میں گھوڑے لائے تھے جو اپ نے کوفہ، عراق سے خریدے تھے۔

ابن خلدون کے بقول خلیفہ ابو جعفر منصور کے زمانے میں سندھ کا عامل عمر بن حفص تشیع کی جانب میلان رکھتا تھا۔ محمد نفس ذکیہ کے فرزند عبد اللہ اشتر، جن کو عبد اللہ شاہ غازی کے نام سے جانا جاتا ہے، 400 افراد پر مشتمل زیدیوں کی ایک جماعت کے ساتھ اس کے پاس آئے تو اس نے انھیں خاصے احترام سے نوازا۔ عباسی خلیفہ ابو جعفر منصور دوانیقی کو جب اس کی خبر پہنچی تو اس نے ہشام بن عمر ثعلبی کو ان کا تعاقب کرنے کے لیے سندھ روانہ کیا جہاں ہشام کے بھائی اور ان کے درمیان قتال ہوا جس کے نتیجے میں عبد اللہ شاہ غازی شہید ہوئے اور ان کے ساتھی  اس علاقے میں بکھرگئےتاريخ ابن خلدون - ابن خلدون - ج 3 - صص 198، 199۔ ذہبی اور ابو الفرج اصفہانی نے بھی اس کی طرف اشارہ کیا ہےذہبی - تاريخ الإسلام - ج 9 ص 352 - - أبو الفرج الأصفہانی، مقاتل الطالبيين ص 207 - 208 طبری نے یہ واقعات 768ء (151 ہجری) میں نقل کیے ہیں۔طبری ،تاريخ الطبری - ج 6 - ص 291

 کرامات 
نبی پر معجزہ دکھانا فرض ہوتا ہیں جبکہ ولی کو خود پتہ نہیں ہوتا کہ وہ ولی ہے بھی یا نہیں اور اگر اللہ اس کو کوئی کرامت عطا کریں تو اس کے دل کے سکون کے لیے عطا کرتا ہیں اور ولی پر کرامت کا چھپانا فرض ہیں جبکہ نبی اللہ نبی ہوتا ہیں تو وہ اپنے حقانیت کے لیے دکھاتا ہیں

نوٹ: نبی معجزہ سے اور ولی کرامت سے عاجز ہوتا ہیی۔

 مزار 
کراچی کے علاقے کلفٹن میں واقع عبد اللہ شاہ غازی کا مزار انتہائی تاریخی اہمیت کا حامل ہے۔ بیسویں صدی کے اوائل تک یہ مزار، ایک ریتیلے پہاڑی کے ٹیلے پر ایک چھوٹی سی کٹیا کی شکل میں واقع تھا۔ مزار کی تعمیر اور توسیع، مزار کے اس وقت کے متولی اور سیہون شریف سے تعلق رکھنے والے قلندری سلسلے کے صوفی بزرگ سید نادر علی شاہ نے کی۔ مزار کی مشہور عمارت، اس کی سیڑھیاں، جامع مسجد، لنگر خانہ، قوالی ہال اور مہمان خانہ انہی کی زیر نگرانی تعمیر کیے گئے۔ مزار کا سبز اور سفید دھاری دار گنبد کراچی کی شناخت بنا۔ یہ مزار ہر فرقے ، نسل اور معاشرے کے تمام طبقات سے تعلق رکھنے والے لوگوں کی توجہ کا مرکز ہے۔ لنگر کا دو وقت مفت کھانا اور قوالی، مزار کی سرگرمیوں کا لازمی حصہ قرار پائیں۔ عرصہ دراز تک درگاہ کے انتظامات مرشد نادر علی شاہ کے زیر نگرانی چلتے رہے۔ سنہ 1962 میں محکمہ اوقاف نے مزار کا انتظامی کنٹرول سنبھالا۔ سنہ 2011 میں، اس مزار کو ایک پاکستانی تعمیراتی کمپنی، بحریہ ٹاؤن کے حوالے کیا گیا، جس نے مزار کے بیرونی حصے کی از سر نو تعمیر کی۔ اس پر کراچی کے رہائشیوں کی طرف سے ملا جلا رد عمل سامنے آیا۔ 

 مزید دیکھیے 

 امام محمد نفس الزکیہ
 پاکستان میں شیعیت

 حوالہ جات 

 بیرونی روابط 
 عبد اللہ شاھ غازی کی مزار کی تصویر سنہ 1948ء کی

زمرہ:720ء کی پیدائشیں
زمرہ:آٹھویں صدی کی عرب شخصیات
زمرہ:پاکستان میں صوفی مزارات
زمرہ:پاکستان میں مزارات
زمرہ:تاریخ سندھ
زمرہ:سندھی صوفیاء
زمرہ:علوی
زمرہ:مدنی شخصیات
زمرہ:بنو حسن
زمرہ:773ء کی وفیات
زمرہ:صوفی اولیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:768ء کی وفیات
زمرہ:کراچی کی شخصیات